А Н О Т А Ц И Я
към проект на Постановление на Министерския съвет за изменение и допълнение на Устройствения правилник на Министерството на труда и социалната политика



С проекта на Постановление се предлага оптимизиране на числеността на персонала в Министерството на труда и социалната политика, прецизиране и актуализиране на функциите на отделни административни звена, с оглед ефективното изпълнение на функционалните им компетентности.
В изпълнение на приоритета на правителството за повишаване на ефективността в публичния сектор и намаляване на разходите за персонал се предвижда намаляване на общата щатна численост на персонала в министерството с 11 щатни бройки, което ще се осъществи чрез вътрешна реорганизация и съкращаване на трайно незаети длъжности в администрацията. 
[bookmark: _GoBack]С предлаганите промени се предвижда актуализиране и прецизиране на функциите на отделни административни звена, като от функционалната им компетентност ще отпаднат дейности, чийто предмет е приключил. 
Устройственият правилник на МТСП се привежда в съответствие с разпоредбите на Административнопроцесуалния кодекс, като в него се регламентира реда за приемане на граждани и представители на организации и за изслушване на техните предложения и сигнали.
Чрез предлаганите с проекта на Постановление на Министерския съвет изменения и допълнения в Устройствения правилник на Министерството на труда и социалната политика ще се постигне оптимално използване на човешките ресурси, намаляване на разходите за персонал и повишаване ефективността на административната дейност.


